open-index/open-wikipedia-markdown huggingface dataset:
2010eko Bizkaiko Bertsolari Txapelketa

**2010eko Bizkaiko Bertsolari Txapelketa**  urriaren 10 eta abenduaren 18 bitartean ospatu zen. 35 bertsolarik hartu zuten parte eta guztira 9 saio egin ziren: 5 kanporaketa, 3 finalaurreko eta finala. Finala abenduaren 18an Barakaldoko Bilbao Exhibition Centreen ospatu zen eta Luis Baraiazarrak jantzi zion txapela **Arkaitz Estiballes** irabazleari.

## Parte-hartzaileak 
### Bertsolariak 
# Eneko Abasolo
# Ibon Ajuriagogeaskoa
# Miren Amuriza
# Eneko Arrate
# Joseba Artza
# Ion Barrocal
# Oihana Bartra
# Iker Belaustegi
# Ander Elortegi
# Onintza Enbeita
# Xabier Enbeita
# Julen Erezuma
# Arkaitz Estiballes
# Xabat Galletebeitia
# Ortzi Garitano
# Mikel Goiriena
# Lander Ibarluzea
# Olatz Ibarluzea
# Iratxe Ibarra
# Joanes Igeregi
# Arrate Illaro
# Iñaki Iturriotz
# Gorka Lazkano
# Asier Legarreta
# Etxahun Lekue
# Peio Ormazabal
# Gorka Ostolaza
# Fredi Paia
# Itxaso Paia
# Julen Sololuze
# Beñat Ugartetxea
# Jone Uria
# Eñaut Uruburu
# Beñat Vidal
# Peru Vidal

### Gai-jartzaileak 
# Leire Aurrekoetxea
# Maite Berriozabal
# Leire Bilbao
# Zuriñe Iarritu
# Bernardo Mandaluniz

### Epaileak 
# Iñaki Aurrekoetxea
# Mirari Azula
# Moises Enbeita
# Jurgi Fuentes
# Iñigo Goienola
# Asier Ibaibarriaga
# Gorka Intxaurbe
# Ainhoa Munitxa
# Josu Telleria

## Saioak 
### Kanporaketak 
#### Mungia 
Mungiako kanporaketa Olalde aretoan izan zen, 2010eko urriaren 10eko 17:30etan. 

#### Balmaseda 
Balmasedako kanporaketa Klaret antzokian izan zen, 2010eko urriaren 17ko 17:30etan. 

#### Aulesti 
Aulestiko kanporaketa herriko pilotalekuan izan zen, 2010eko urriaren 24ko 17:30etan. 

#### Igorre 
Igorreko kanporaketa herriko Kiroldegian izan zen, 2010eko urriaren 31ko 17:30etan. 

#### Getxo 
Getxoko kanporaketa Gobela kiroldegian izan zen, 2010eko azaroaren 7ko 17:30etan. 

### Finalaurrekoak 
#### Durango 
Durangoko saioa lehenengo finalaurrekoa izan zen. 2010eko azaroaren 21eko 17:30etan ospatu zen Landako gunean. 

#### Zornotza 
Zornotzako saioa bigarren finalaurrekoa izan zen. 2010eko azaroaren 28ko 17:30etan ospatu zen Zelaietan. 

#### Gernika-Lumo 
Gernika-Lumoko saioa hirugarren finalaurrekoa izan zen. 2010eko abenduaren 5eko 17:30etan ospatu zen Jai Alai pilotalekuan. 

### Finala 
#### Barakaldo 
Finala Barakaldon ospatu zen, Bilbao Exhibition Centreen, 2010eko abenduaren 18ko 17:30etan. 

## Erreferentziak 
## Kanpo estekak 
* Arkaitz Estiballes, azken agurra
* 2010eko Bizkaiko Txapelketa Bertsozale Elkartearen webgunean
Carmelo Suárez

**Carmelo Suárez Cabrera** (Las Palmas Kanaria Handikoa, 1949) espainiar arkitektoa, politikaria, sindikalista, eta militante komunista da. Espainiako Herrietako Alderdi Komunistako (PCPE) idazkari orokorra da 2002tik.

## Bizitza 
Gazte-gaztetatik, bere hastapen politikoak Gaztedi Komunistetan, zein Espainiako Alderdi Komunistan (PCE) eta Langileen Batzordeetan (CCOO) bizi zituen. Garai hartan, erakunde horiek guztiak klandestinitatean ziharduten diktadura frankista zela eta.

Sevillako Unibertsitatean ikasi zuen arkitektura. Bertan, ikasleen ordezkari izan zen 1970eko hamarkadako ikasle borroketan.

Leninista zenez, Trantsizioan PCE utzi zuen, alderdiaren ideologia eurokomunistarekin bat ez zetorrelako. Kanariar Herri Batuarekin (*Pueblo Canario Unido*) eta Kanariar Herri Batasunarekin (*Unión del Pueblo Canario*), Kanarietako ezkerreko antolakundeekin, bat egin zuen.

1984an bere lan bulegoan Kanariar Herriaren Alderdi Komunista (PCPC) sortu zen, Espainiako Herrietako Alderdi Komunistaren (PCPE) atala Kanarietan, zeinean idazkari politiko hautatu zuten.

1986an NATOren aurkako kanpainiaren militante aktiboa izan zen. Urte berean parte hartu zuen Kanariar Ezker Batua (Izquierda Canaria Unida) koalizioaren sorreran, IU-ren lehenengo erreferentea uharteetan.

2002an Espainiako Herrietako Alderdi Komunistako Idazkari Nagusi hautatu zuten.

2007an Juan Rafael Lorenzo Santana eta Maria Dolores Santana Medinarekin batera Ikerkuntza eta Kultura Langile Fundazioa sortu zuen.

2017an, frakzio batek Ástor García idazkari orokor izendatu zuen. Hala ere, PCPEren X. Kongresuan hautatutako Batzorde Nagusiaren gehiengoak ekintza horren aurka kokatu zen, eta Carmelo Suarez idazkari nagusi gisa berretsi zuten.
Saint-Germain-en-Laye Ikasketa Politikoetako Institutua

**Saint-Germain-en-Laye Ikasketa Politikoetako Institutua** (), arrunki **Sciences Po Saint-Germain-en-Laye** deitua, egoitza nagusia Saint-Germain-en-Laye duen Frantziako eliteko goi mailako ikerketa eta hezkuntza erakunde bat da. Zientzia politikoak ez ezik, gai hauek ere lantzen ditu: administrazioa, ekonomia, geopolitika, giza eta gizarte-zientziak.

## Erreferentziak 
## Kanpo estekak 
* Webgune ofiziala
Biga (zalgurdi)

thumb|Brontzezko biga, Laongo museoan.
**Biga** latinezko izne bat da, bi zaldiz eramandako zalgurdia izendatzeko. Asirian, Antzinako Egipton, Antzinako Grezian eta Antzinako Erroman erabili zuten, besteak beste. Gidariari *bigario* deitzen zioten erromatarrek. Plinio Zaharrak zioenez, Frigian asmatu zen.

## Erabilerak 
Bi ziren:
* Gerrarako.
* Lasterketetan: Antzinako Grezian, Olinpiadetan, kirol diziplinatzat onartua izan zen 81. urtean.

## Antzeko zalgurdiak 
thumb|Biga zeramikan.Zaldien zenbakien arabera zalgurdi desberdinak bereizi egiten ziren:
* Triga: hiru zaldiz.
* Koadriga: lau zaldiz.

## Artean 
Literaturan zein artean errepresentazio ugari aurki ditzakegu. Esaterako Homeroren heroiek zalgurdi horrelakoetan borrokatzen zuten. Margolaritzan, erliebetan, edalontzietan ohikoak ziren, bestetik. Txanponetan ere ikus ditzakegu, sarritan, eszena mitologikoetan, zaldien truke, oreinekin, grifoekin...

## Ikusi, gainera 
* Koadriga
* Gurdi
* Gurdi lasterketak
* Guerra gurdia
* Karroza
* Zalgurdi

## Kanpo estekak
Fred Hollows

**Frederick Cossom "Fred" Hollows** (Dunedin, Zeelanda Berria, 1929ko apirilaren 9a - Sydney, 1993ko otsailaren 10a) australiar oftalmologoa izan zen. Zeelanda Berrian eta Britainia Handian egin zituen ikasketak. 1965ean, Australian, Hego Gales Berriko Unibertsitateko irakasle izan zen, eta Galesko Printzearen Erietxeko oftalmologia saileko buru, Sydneyn. Bertako indiarrak artatzeko mediku zerbitzua sortu zuen, eta itsutasuna sortzen duten begi infekzioei aurrea hartzen aitzindari izan zen. Eritrean, Austcarrekin batera, itsumenari aurrea hartzeko programa bat bultzatu zuen. Programa horren barruan, medikuak prestatu zituen ebakuntza oftalmologiko errazak egiteko, eta plastikozko lenteak sortzeko fabrika bat zabaldu zuen. Aurrerago, antzeko proiektuetan parte hartu zuen beste herrialde batzuetan: Vietnam, Bangladesh eta Nepalen, besteak beste.

## Erreferentziak
André Isoir

**André Isoir** (Saint-Dizier, 1935 &ndash; 2016) frantses organo-jotzailea izan zen. Irakasle izan zen, Angersen lehenbizi, eta Orsayko Kontserbatorioan 1978. urteaz geroztik. 1973an Saint-Germain-des-Prés elizako organo-jotzaile izendatu zuten. Eraikin historikotzat hartzen diren organoen batzordeko kide izan zen, bestalde, eta antzinako organoak berritzeko lanak ere egin zituen. Hainbat disko grabatu zituen eta horiei esker antzeman daiteke bere estilo berezia. Aipagarria da frantses organorako musikan egin duen lana. Horrez gainera, Bachen organorako lan guztiak grabatu ditu.

## Erreferentziak
Neskatxa uretan sartzen

***Neskatxa uretan sartzen***, katalanez ***Nena entrant en el bany***, baita ere *Bainuaren ordua* izenburuaz ezaguna, Joaquín Sorolla margolari valentziarrak 1915ean egindako margolana da. Valentziako hondartza jasotzen du eta margolanean agertzen den neska bere alaba Elena izan daiteke. Lana artistaren heldutasun garaikoa da.

## Historia 
Margolana egin zuenean Sorollak Hispanic Society of America elkarterako ari zen lan egiten baina hau deskantsu batean egin zuen, 1915eko udan zehar. Margolanaren lehen jabea Justo Bou izan zen eta honek Maria Bauza bildumagileari saldu zion. Publikoan lehen aldiz 2009an erakutsi zen. 2009ko ekainaren 3an, Londresko Sotheby's enkante etxeak AEBko bildumagile bati saldu zion, 1,9 milioi euroen truke.

## Margolanaren ezaugarriak 
Margolanean neska bat uretan sartzeko momentuan ikusten dugu. Atzean bi txalupa ikusten dira eta haur batzuk jolasten. Beste haurrak biluzik daude eta *Haurrak hondartzan* margolana gogorazten digute. Konposizioak kontraste kromatiko handiak erakusten ditu, argiak hondarraren eta itsasoaren gainean erortzen eragiten dituenak.Ikuspegia hondartzan zentratuta dago eta, ondorioz, zerumuga ez da ikusten. Aipatzekoa da, bestetik, neskatxaren "bainu-jantzia", mutilak biluzik dauden bitartean. Neskaren itzala lurrean islatzen da, itzal txikia, beraz, eguerdi inguruko eszena dela esan daiteke.

## Gaia 
Haurren gaia, bereziki hondartzan edo bainatzen, ohikoa Sorollaren lanetan; ia bere obraren gai espezifikotzat jo daiteke. Hona hemen beste adibide batzuk:

Fitxategi:Joaqu%C3%ADn_Sorolla_-_Chicos_en_la_playa.jpg|*Mutilak hondartzan* (1904)
Fitxategi:Joaquín_Sorolla_-_Niño_en_las_rocas,_Javea.jpg|*Haurra arkaitzetan, Jávea* (1905)
Fitxategi:Joaquin_Sorolla_-_Niños_en_el_Mar,_Playa_de_Valencia_(1908).jpg|*Haurrak hondartzan, Valentziako hondartza* (1908)
Fitxategi:Joaquín_Sorolla_y_Bastida_-_The_Little_Sailing_Boat_-_Google_Art_Project.jpg| "Iot txikia". 1909.
Fitxategi:Joaquín_Sorolla,_Niños_en_la_playa,_1916._Sotheby%27s..jpg|*Haurrak hondartzan* (1916).

## Erreferentziak 
## Kanpo estekak
Piazza della Minervaren obeliskoa

**Minervaren obeliskoa**, italieraz ***Pulcin della Minerva*** (*pulcin* hitzak *txerritxo* esan nahi du), herri mailan *Elefantearen obeliskoa* bezala ezagututa, Gian Lorenzo Berninik diseinatutako eskultura eta monumentua da. Erromako Piazza della Minervan kokatuta dago, Santa Maria sopra Minerva elizaren aurrean. Obeliskoa Egiptotik eramana izan zen.

## Jatorria 
[thumb|ezkerrera|160px|[Polifiloren ametsa; Bernini ziur aski lan honetan oinarritu zen.]]
Obelisko hau Erroman dauden hamairuko bat da. Beste hiru batera Saisetik (Egipton), Neiten Tenplutik, Erromara Kaligula edo Domiziano enperadorearen garaietan, I. mendean, eramana izan zen. Monolitoa 1655an, indusketa batzuetan aurkitua izan zen; ziur aski gertu zegoen Isisen Tenpluko partea zen, Marteren Zelaian. Alexandro VII.a aita santuak berreskuratzeko agindua eman zuen. Arkitektoa aukeratzeko bi kandidato zeuden baina, azkenean, Bernini izan zen aukeratua.

## Esanahia 
Obraren helburua Jainkoaren jakinduria sinbolizatzea zen. Horretarako zutabean grabatutako esaldi batez abiatu zen Bernini: "buru indartsua behar da jakinduri irmoa mantentzeko". Hori azaltzeko elefantearen irudia aukeratu zuen, bere gainean zutabearen pisua jasatzeko bezain gogorra. Elefantea kultura askotan jakinduriaren sinboloa da eta, esaterako, 1499an idatzitako *Polifiloren ametsa* (*Hypnerotomachia Poliphili*) liburu misteriotsuan horrela dago jasota.

Zizelkatze lana, dirudienez, Berniniren laguntzailea zen Ercole Ferratak egin zuen, beti maisuaren irizpideak jarraituz. Monumentuaren oinarrian latinez hau irakur daiteke:

"Sapientis Aegypti/ insculptas obelisco figuras/ ab elephanto/ belluarum fortissima/ gestari quisquis hic vides/ documentum intellige/ robustae mentis esse/ solidam sapientiam sustinere". Euskaraz: "Elefante batek, animalien arteko boteretsuena, heltzen duen obelisko honetan ikusten dituzun grabatutako Egiptoko jakinduriaren ikurrak, buru indartsua behar dela jakinduri irmoa mantentzeko eraskugarriak dira".

Obelisko honen diseinua XVIII. mendean, Giovanni Battista Vaccarinik Cataniako Piazza del Duomon imitatu zuen.

## Galeria 

Image:Berninis Elephant on Piazza della Minerva front view.jpg
Image:Rom, Obelisco della Minerva, der Elefant.JPG
Image:South east view of the Pantheon from Piazza Minerva, 2006.jpg
Image:Elephant and Obelisk by Bernini.jpg

## Erreferentziak 
## Kanpo estekak 
* :Piazza della Minerva Erroma ezkutua webgunean.
Eurialo (gaztelua)

**Eurialo** (, *Euryalos*) Epipoletan kokaturiko Sirakusako gotorleku bat zen. Honen hondakinek oraindik diraute.
Epipolak ordokia estutzen da istmo mehe bat osatu arte. Itxura honek tokiari *Eurialo* izena eman zion, hau da “iltze zabala”. Dionisio I.ak agindu zuen lehenengo gotorlekua eraikitzea, oraindik ere Eurialo gaztelua izenarekin ezagutzen dena.
Gotorleku honen hondarrak Hieron II.aren garaikoak dira. Honek Arkimedesen iradokizun teknikoak gauzatu zituen. Horiek ziren heldu zaizkigun defentsarako lan konplexuenak.
Instalazio horiek poliorzetika helenistikoaren estadiorik aurreratuena da, zeinak Filon Bizantziokoari esker ezagutzen ditugun, Arkimedesen garaikidea zen idazle bat.
Gotorlekuaren aurrean hiru lubanarro zeuden. Hauen jarraian, harlanduzko hiru pila handiek zubiari eusten zioten, korridore batek erdiko bastioiari lotzen zuena.
Erdiguneko bastioia hiruangeluzko fatxada batez eraikita zegoen. Geroago, honen lekuan bost dorre eraiki ziren balistak kokatzeko. Atea hiru murru-aurrekin babestuta zegoen. Guneko atala erakin irregular bat zen eta honen ostean, beste trapezoidal-sektore bat, baliteke kuartelak izatea.
Hasieran, sarrera hirukoitza zen baina beranduago erdiko atea ixtean bikoitza bilakatu zen. Hiru zeharkako harresi eraiki ziren sarrerako bidea bihurria egiteko. Atearen hegoaldean beste gotorleku trapezoidal bat dago, dorre erraldoi batekin. Indusketei esker pentsatzen da katapulta handi bat zegoela, errailen gainean gurpilen bidez mugiturik.
Eurialo gotorlekuak galeriak eta igarobideak zituen defendatzaileak alde batetik bestera joateko, kanpotik ikusiak izan gabe.
Eraikuntzaren azken fasea (kanpoko lubanarroa, erdiko lubanarroa eta haren galeria, eta tunela erdiko lubanarroaren galeria eta ateko patio-aurrea komunikatzen zuena) bukatu gabe gelditu zen, beraz, Marko Klaudio Martzelok Sirakusa konkistatu (K.a. 211) baino lehenagokoa da.

## Oharrak 
## Kanpo estekak 
*  Syracuse and the Rocky Necropolis of Pantalica
Šiprage

**Šiprage** () Bosnia-Herzegovinako herri bat da, Banja Luka eskualdean kokatuta. Šiprage udalerriko hiriburu eta hiri garrantzitsuena da, 788 biztanlerekin (2013).
Hiriko erdigunea itsasoaren altueratik 507-520 metrora dago kokatua. Vrbanja ibaiaren (85 km) haranean eta Vlašić mendien (1943) ondoan dago.

## Klima 
## Erreferentziak 
## Kanpo estekak
Kenneth E. Iverson

**Kenneth E. Iverson** (1920ko abenduaren 17a – 2004ko urriaren 19a) Kanadar ordenagailu programatzailea izan zen.

1954an doktore titulua eskuratu zuen Harvardeko Unibertsitatean eta unibertsitate berean irakasle laguntzaile izan zen 1955-1960 bitartean, matematika aplikatuan. Idazkera berria garatu zuen zenbaki matrizekin operazioak egiteko, eta IBM konpainiak interpretatzaile bat sortu zuen adierazpen matematikoak Iversonen idazkerarekin exekutatzeko.

IBMn sartu zen eta 1962an bere idazkeraren deskribapena argitaratu zuen *A Programming language, i.e., APL (Programazio Hizkuntza bat: APL)*. Hizkera horrek ohiko sintaxi algebraikoa hankazgoratu zuen, baina trinkoa, sinplea eta ikasteko erraza da. 1970ean IBMren kide izendatu zuten eta 1980an Turing saria irabazi zuen. Ondoren, Kenneth Iversonek Torontoko I.P. Sharp Associates konpainiarekin aritu zen lanean.

## Erreferentziak
Ray Fernández

**Raimundo Fernández Moy**, **Ray Fernández** moduan ezagunagoa (Báez, Villa Clara, 1971ko uztailaren 28a), Kubako musikaria da.

Sukaldaria ikasbidez, Ray Habanako ekialdean dagoen Alamar auzoan hazi zen eta gauetako Malekoian hezi zen abeslari moduan.

Kubatar trobalaritzat du bere burua eta berak sortutako taldean abeslaria eta gitarrista da.

Abeslari eta poeta aldi berean, Kubako abestigile zahar eta berriaren jabea, eta kanpoko soinugintza anitzen irenslea, Rayk egunero pasatzen dena kontatzen du, kronika soziopolitiko hori umorez eta berehalakotasunez azaltzeko. Kaleko hizkeraz eta erreferentzia kultuekin, inguruaz mintzo da: eskasia ekonomikoa, errealitate sozialak, bortxa politiko eta gizajendearen hobekuntzarako zailtasunak besteak beste.

Ray Fernándezekin batera, bere taldekide eta musikariak hauek dira: Miguel Alejandro Valdés, baxua; Roylan Carballosa, perkusioa eta Lorenzo Molina, tronpeta jotzailea.

2015. urteko otsailean eta martxoan Hego Euskal Herriko hainbeste herri eta hiritan kontzertuak eman zituen.

Habanan urtero abesten du Habanako euskal diasporakoekin hiri honetan ospatzen den Aberri Egunean eta ostegunero parte hartzen du "Diablo Tun-Tun" izena duen musika aretoan.

Bitxikeri moduan, Fermin Muguruzarekin duen laguntasunaren ondorioz Antonovich kubatar komandanteari ahotsa ipini zion Black is Beltza filman.

## Erreferentziak 
## Kanpo estekak 
* Facebook orria
Larry Johnson

**Lawrence Demetric "Larry" Johnson** (Tyler, Texas, 1969ko martxoaren 14a) estatubatuar saskibaloi jokalaria da.

Odesa Collegeko taldean hasi zen jokatzen eta 1988an jokalari junior onena izendatu zuten. 1989-1990 bitartean Las Vegasko Nevadako Unibertsitatearen taldean jolastu zuen. Gero, 1993-1994 denboraldian, NBAn sartu zen Charlotte Hornets taldearen eskutik; ospe handia hartu zuen talde horretan pilota gehien sartzen zituelako eta errebote gehien egiten zituelako; urte horretan gainera Charlotte Hornets taldeak NBAren final erdietan parte hartu zuen lehen aldiz. 1996an New York Knickerbockers taldera joan zen. Toronton (Kanadan) egin zen Saskibaloiko Munduko Txapelketan parte hartu zuen Estatu Batuetako selekzioarekin (Dream Team II), eta urrezko domina irabazi zuten.

## Erreferentziak
Tritonaren iturria

***Tritonaren iturria***, italieraz ***Fontana del Tritone*** Gian Lorenzo Bernini arkitekto barrokoak diseinatutako eskultura eta iturria da. Erromako Quirinalen dago, Fontana di Trevitik gertu kokatuta dago, Barberini jauregitik gertu ere; jauregi horren berrantolaketa Maffeo Barberinik enkargatuta, Urbano VIII.a izenarekin aita santua, Berninik zuzendu zuen baita ere. Hau Barberinik egin zuen lehen iturria eta, halaber, Urbano VIII.aren azken enkargu handiza izan zen.

## Ezaugarriak 
Iturria Acqua Felice akueduktuaren ura zabaltzeko eraiki zen. Trabertinoz eraikia izan zen, 1642-1643 urteetan. Bertan Triton jainkoa irudikatu zuen Berninik. Jainkoak maskor bat erabiliz ur-txurrusta botatzen du; kau izurdek heltzen duten maskor handi baten gainean eserita dago. Azpian ere aita santuaren koroa edo tiara San Pedroko bi giltz gurutzatuaz ikus daiteke; beste sinboloa Barberinitarren erle heraldikoak dira.

## Jatorri mitologikoa 
Eskulturaren oinarria Ovidioren Metamorfosiak liburuan dago. Obra horren lehen liburuan garaiko Erroman oso ezaguna zen mitoa narratzen zen: Uholde Handiaren ondoren urak atzera egiteko Triton deitua izan zen eta helburu horrekin maskor handi bat hartuz hori gertatzeko seinalea sortu zuen.

## Kondaira 
Fontana di Trevin gertatzen den bezala hemen ere uretara txanponak botatzeko ohitura dago, horrela bidaiariak Erromara itzultzeko aukera ziurtatu du.

## Galeria 

Image:Tritonbrunnen_rom.JPG
Image:Rome.Tritonfontein005.JPG
Image:Fontana del Tritone. Roma 03.JPG
Image:Fontana del Tritone (Rome) - details.jpg
Image:20140915 barberini2 HDR.jpg

## Erreferentziak 
## Kanpo estekak 
* :Roma Beniculturali webguneko informazioa.
Kumano magaibutsu

**Kumano magaibutsu** (japonieraz **Kumano magaibutsu**|熊野磨崖仏}} erliebez mendian egindako eskultura erraldoi multzoa da. Heian garaikoak dira, hau da, 794tik 1185 urtera doan garaian. Japoniako Bungotakadan daude, Ōitako prefeturan. Japoniako ondare kultural
moduan babestuak daude eta inguruak "toki historiko"aren izendapena du. Nahiko inguru isolatua da.

## Eskulturak 
Bi dira eta hauek haien tamainuak:
* Fudō Myōō: 8,07 metro
* Dainichi Nyorai: 6,82 metro
250px|Dainichi Nyorai-ko eskultura erraldoia.
## Ikus, gainera 
* Daibutsu
* Usukiko harrizko Budak

## Erreferentziak 
## Kanpo estekak
Kurtsore

thumb|210px|Sagu arrunt bateko kurtsorearen aurkezpen grafikoa.
**Kurtsorea** Informatikan, pantailan ageri den adierazle berezi bat da, kliska egiten duen marra edo laukizuzen itxurakoa, eta tekleatzen diren karaktereak non ageriko diren adierazten duena. Beste batzuetan, erabiltzailearen interfaze grafikoetan adibidez, marra bertikalean agertzen da, eta dokumentuan grafiko edo testuak non itsatsiko diren adierazten du; txertatze puntua deritzo horri. Horrez gainera, datuak sartzeko erabiltzen den arkatz optiko edo erakusleari ere kurtsore deritzo, eta sagua darabilten aplikazio edo sistema eragileetan, baita sagua mugitzearekin batera pantailan lekuz aldatzen den gezi edo bestelako ikurrari ere.

## Erreferentziak 
## Kanpo estekak
Emilia Zuza

**Emilia Zuza Brun** (Irurozki, Nafarroa, 1910 &ndash; Iruñea, 1988) Santurtziko maistra izan zen.

Bere gurasoak Concepción Brun Garralda eta Félix Zuza Eslava ziren. Bere neba Zacarias Zuza Brun zen, apaiza eta olerkaria.

1934an, II Errepublikaren garaian heldu zen Santutzira; eta maistra ibili zen Kabiezes auzoan 36 urtez, 1971 urterarte, nesken eskola batean (ordurarte segregatuta baitzeuden nesken eta mutilen eskolak).

Kabiezeseko zenbait auzotan (Barral, Villar, Cotillo, Cueto, Pajares, Mello, etab.) maistra bezala aritu ondoren oroimen ezabaezina utzi zuen bere ikasleengan, emakumeok ikasketa maila altuak lortuz, bizitzari aurre egiteko gaitasunak, baloreak eta konfidantza lortuz, irakasle on honen ondorioz.

Bere ikasle ohiek egin zioten omenaldirik onena, lan egin zuen auzoan bertan dagoen eskolari bere izena jartzea izan zen: Emilia Zuza Ikastetxea hain zuzen ere.

## Erreferentziak 
## Kanpo estekak 
* Emilia Zuzaren erreferentzia Santurtziko Emakumeen Nazioarteko egunean.
* Emilia Zuza Brunen biografia Santurtziko Berdingunean
* Emilia Zuza Ikastetxea
* Emilia Zuzaren bizitza Nelida Zaitegi bere ikasle ohiaren hitzetan
Man of Steel (filma)

***Man of Steel*** (euskaraz *Altzairuzko Gizona*) 2013ko Zack Snyder estatubatuar zinema zuzendariak zuzendutako superheroi film bat da. DC Comics argitaletxearen Superman pertsonaiaren komikietan oinarritua dago. Henry Cavill, Amy Adams, Michael Shannon, Kevin Costner, Diane Lane, Laurence Fishburne, Antje Traue, Ayelet Zurer, Christopher Meloni eta Russell Crowe aktoreek antzeztu zuten.

## Argumentua 
Clark Kent / Kal-El (Henry Cavill) inorren irudimenetik haratago dauden ahalmenak izateagatik gainontzeko jendearengandik isolatua bizi delako irudipena duen gaztea da. Clark, haurra zela bere Krypton sorlekutik Lurrera lekualdatua izan zen, eta honako galdera honi erantzun nahizik dago: "Zergatik nago hemen?". Martha (Diane Lane) eta Jonathan Kent (Kevin Costner) lurtar gurasoek Kansasko baserri giroko herri batean hazia, Clarkek gurasoen baloreetan oinarrituz hazia izan da, baina bere ahalmenetaz jabetu bezain azkar erabaki zailak hartu beharko ditu. Adibidez, Lurrak erasoa jasatean bere ahalemank bakea mantendu ala banaketa eta zapalkuntzarako erabili behar direnaren inguruko gogoeta. Clark gaztea "Superman" izeneko heroian bilakatuko da, ez bakarrik bere senide eta lagunak babesteko, baina mundua gaizkiarengandik babesteko azken itxaropen gisa ere.

## Aktoreak 
* Henry Cavill: Clark Kent / Kal-El
* Michael Shannon: Zod jenerala
* Amy Adams: Lois Lane
* Kevin Costner: Jonathan Kent
* Diane Lane: Martha Kent
* Russell Crowe: Jor-El
* Ayelet Zurer: Lara Lor-Van
* Antje Traue: Faora
* Laurence Fishburne: Perry White
* Richard Schiff: Emil Hamilton doktorea
* Christopher Meloni: Nathan Hardy kolonela
* Harry Lennix: Swanwick teniente jenerala
* Mackenzie Gray: Jax-Ur
* Michael Kelly: Steve Lombard

## Kanpo estekak 
* *Man of Steel* filmaren iragarkia ikusgai. Youtube.com 
* IMDBko fitxa irakurgai
Dunachton

'''''', , Eskoziako Highland eskualdeko herri bat da, Badenoch eta Strathspey barrutian. Kingussie eta Aviemore udalerrien artean dago.

## Kanpo estekak
Duncanston

'''''', Eskoziako Highland eskualdeko baserri giroko herri bat da, Ross eta Cromarty barrutian. Black Isle penintsulan dago, Conon Bridge udalerritik 3 milia ekialdera, eta Inverness udalerritik hurbil.

## Kanpo estekak
Zacarias Zuza

**Zacarías Zuza Brun** (Irurozki, Nafarroa, 1896ko abenduaren 9a - Bahía Blanca, Argentina, 1971ko urriaren 2a) nafar apaiza eta olerkaria izan zen.

Bere gurasoak Concepción Brun Garralda eta Félix Zuza Eslava ziren. Bere arreba Emilia Zuza Brun zen, maistra.

Gasteizko eta Burgoseko seminarioetan ikasi ondoren, apaiza egin zuten 1919an. Zabaltzan ekonomo eta Adoainen parrokoa izan zen. 1925ean Argentinara joan zen.

Bere idazlanen izenburuak honako hauek dira:
* *Poemas del Buen Amor* (Bilbo, 1949).
* *Auras*, (Tandil, 1927)
* *Hacia la cumbre o La Gran Señora* (1931);
* *Rutas azules, San Pedro, Argentina* (1942)
* *Sendas blancas* (Bahía Blanca, 1971).
1991an Nafarroako Gobernuak Zuzaren bilduma bat argitaratzen du, *Cincuenta Poemas* izenburuarekin.

## Erreferentziak 
## Kanpo estekak 
* Zacarías Zuzaren erreferentzia Euskomedian.
* Zacarias Zuza Brunen biografia Nafarroako Gran Enciclopedian
Etteridge

'''''', , Eskoziako Highland eskualdeko herrixka bat da, Badenoch eta Strathspey barrutian.

## Kanpo estekak
Inverdruie

'''''', , Eskoziako Highland eskualdeko herri bat da, Badenoch eta Strathspey barrutian. Aviemore udalerriatik 2 milia hego-ekialdera dago, Spey ibaiaren ibarrean eta Cairngorms Parke Nazionalan.

## Kanpo estekak
Jemimaville

'''''', Eskoziako Highland eskualdeko herri bat da, Ross eta Cromarty barrutian. Black Isle penintsulan dago, Cromartyko fiordora begira. Cromarty udalerritik 7 kilometro mendebaldera eta fiordoaren bestaldeko ertzean dagoen Invergordon udalerritik 3 kilometro hegoaldera dago.

## Kanpo estekak
Profeta (Pablo Gargallo)

***Profeta*** edo ***Profeta handia*** () Pablo Gargallo eskultore espainiarraren eskultura ospetsua da. 1933an burutu zuen, kubismo estiloaren barruan. Artistaten azken etapako lana da.

## Ezaugarriak 
Eskulturak gizon garai bat makulua eskuan garrasi egiten erakusten du. Irudia mehatxugarria da. Eskultura handia da, 2,35 metro, Gargalloren monumentalena, baina barrualdean hutsune handiak ditu; horrek eskulturaren espresibitatea handitzen du. Artistak Parisen zuen tailerrean egin zuen.

## Kopiak 
Brontzez egindako kopia asko ezagutzen dira, bat Bilboko Arte Ederren Museoan. Hauek dira:
* 1/7 Georges Pompidou Zentroa, Paris.
* 2/7 Bilboko Arte Ederren Museoa.
* 3/7 Middelheimpark Museum, Amberes.
* 4/7 Baltimoreko Arte Museoa, Baltimore.
* 5/7 Hirhhorn Museum, Washington DC.
* 6/7 Calouste Gulbenkian museoa, Lisboa.
* 7/7 Sofia Erregina Museoa, Madril.

Artistaren probak:
* 1/3 Pablo Gargallo museoa, Zaragoza.
* 2/3 Arte Garaikidearen Museoa, Caracas.
* 3/3 Hakone Open Air Museum, Hakone.

## Erreferentziak 
## Bibliografia 
* Rafael Ordóñez Fernández: *Catálogo del Museo Pablo Gargallo*. Zaragoza: Delegación de Acción Cultural.1988. ISBN: 84-86807-00-X.

## Kanpo estekak 
* Eskulturari buruzko komentarioa Bilboko Arte Ederren museoaren webgunean.
* :Ficha en el Museo Reina Sofía.
Joseba Olagarai

**Joseba Olagarai** (Etxalar, Nafarroa Garaia, 1984ko apirilaren 28a) telebista-aurkezle euskalduna da.

2003az geroztik telebistan lan egiten du, non ETB 1eko *Betizu* telebista-saioa aurkeztu zuen.

## Lanak 
### Ttipi-Ttapa telebistan 
*Albistegiak
*Herriz herri (erreportari)
*Bestaz besta (aurkezle)
*Uda Giroan (Aurkezle)
*Saio berezietako aurkezle-erreportaria.

### Euskal Telebistan 
* Jaiak 2004
* ETBko albistegiak
* *Betizu* (ETB 1)
* Horrelakoa da bizitza
* Goenkale
* Euskadi Tropikala
* Arratsaldero
* Yes we jai
* Euskal Herria Zuzenean
* Gu ta gutarrak
* Gure kasa
* Biba zuek!

### **Irratian** 
XORROXIN irratia

GAZTEA: "Dida"

## Kanpo estekak
Amblin Entertainment

**Amblin Entertainment** Ameriketako Estatu Batuetako zinema ekoiztetxe bat da. 1980an Steven Spielberg zinema zuzendari eta ekoizleak sortu zuen, Kathleen Kennedy eta Frank Marshall ekoizleekin batera. Egoitza Kaliforniako Los Angeles hiriko Universal City barrutiko Universal Pictures ekoiztetxearen estudioetan du.

Izena Steven Spielbergen ''Amblin'* filmaren izenburutik hartu zuen; eta logoa, berriz, *E.T. the Extra-Terrestrial'' filmean agertzen diren ET estralurtarrak eta Eliot haurrak bizikletan ilargia hondoan dutela hegan doazen eszena da.

## Kanpo estekak 
*  IMDBko fitxa.
Portobello Road Market

**Portobello Road Market** Erresuma Batuko Londres hiriburuko Portobello Road kalean ospatzen den aire libreko kale merkatu bat da, Notting Hill auzoan, eta Kensington eta Chelsea udalerrian. Merkatuei dagokionez, mundu osoan ospea du, zaharkinak salgai egoteaz gain, turisten erretratuak marrazten dituzten marrazkalariak daude.

Merkatua ospatzen den egun nagusia larunbata da. Halere, astean zehar fruitu eta barazkiak salgai dituzten saltoki ugari ere badaude, zaharkinak saltzen dituzten gunetik iparraldera.

Merkatua XIX. mendean jaki freskoak saltzeko asmoz sortu zen. 1960ko hamarkadan zaharkin saltzaileak bertaratu ziren.

## Kanpo estekak 
* Shopportobello - Portobello & Golborne Markets Management Committee market guide
* Portobello Road: Antiques Dealers Association
* Guide to the Road, and a documentary film
* Portobello History website
Killen (Highland)

**Killen**, Eskoziako Highland eskualdeko baserri giroko herri txiki bat da, Ross eta Cromarty barrutian. Black Isle penintsulan dago.

## Kanpo estekak
Kincraig

'''''', , Eskoziako Highland eskualdeko udalerri bat da, Badenoch eta Strathspey barrutian. Kingussie eta Aviemore udalerrien artean dago, Loch Insh ainztiratik hurbil.

## Kanpo estekak
Kinloch Laggan

'''''', , Eskoziako Highland eskualdeko herrixka bat da, Badenoch eta Strathspey barrutian. Loch Laggan aintziraren iturburuan dago, Newtonmore udalerritik 12 milia hego-mendebaldera.

## Kanpo estekak
Berdintasunerako Emakunde Saria

**Berdintasunerako Emakunde Saria** Emakunde Emakumearen Euskal Institutuak urtero ematen duen saria da, emakumeen eta gizonen arteko berdintasunaren arloan egindako lanarengatik nabarmendu diren pertsona fisiko nahiz juridikoei jendaurreko ezagutza egitea eta lan hori jendaurrean nabarmentzea du xede.

## Historia 
1990 urtean banatu ziren Emakunde Sariak lehenengoz, komunikazio zerbitzuetako profesionalen lana ikusarazteko helburuaz. 1995 urtean publizitatearen alorra ere gehitu zen sarietara, eta 1997 urtean baita hezkuntza eta kirolen alorrak ere. Hamabost urtetan zehar hirurogei pertsona baino gehiagosaritu zituen Emakundek, eta epaile lanetan maila handiko ehun profesional baino gehiagok egin zuen lan.

2006an, urteko sari bakarra, *Berdintasunerako Emakunde Saria*, eskaintzen hasi zen, pertsona edo erakunde bakarra sarituz. Sariaren helburua emakumeen eta gizonen arteko berdintasunaren arloan egindako lanarengatik nabarmendu diren pertsona fisiko nahiz juridikoei jendaurreko ezagutza egitea da eta lan hori jendaurrean nabarmentzea. Emakumeek egindako lana aintzat hartzearren eta emakumeei boterean dagokien lekua itzultzearren egindako lanetan nabarmendu diren pertsonei zuzenduta dago saria, edo sexuen arteko eskubide- eta aukera-berdintasuna sustatzearren lan egin dutenei.

## Erakunde/Pertsona sarituak 

Fitxategi:Mari Jose Urruzola.jpg|Mari Jose Urruzola
Fitxategi:Teresa del Valle.jpg|Teresa del Valle
Fitxategi:Marta Macho Stadler 2017.jpg|Marta Macho Stadler
Fitxategi:Lehendakariak Berdintasunerako Emakunde Sariaren entrega egin dio Virginia Imaz clown eta aktoreari Emakunderen 30. urteurrenean 01 (41649010732).jpg|Virginia Imaz Quijera
Fitxategi:Logo Pikara.png
Fitxategi:Berria.png|Berria
Fitxategi:1035-Emakumeak politikan Parte hartzea sexuaren arabera 1980-2016 aldian.svg|berria

## Erreferentziak 
## Kanpo estekak 
* Web atalean Saria, Emakunderen web orria Emakunde
* Emakumearen Euskal erakundea - Emakunde
Lynchat

**Laggan**, , Eskoziako Highland eskualdeko udalerri txiki bat da, Badenoch eta Strathspey barrutian. Kingussie udalerritik 2 milia ipar-ekialdera dago.

## Kanpo estekak
Muir of Allangrange

**Muir of Allangrange**, Eskoziako Highland eskualdeko udalerri bat da, Ross eta Cromarty barrutian. Black Isle penintsulan dago, Muir of Ord udalerriaren iparraldean.

## Kanpo estekak
Muir of Ord

**Muir of Ord**, , Eskoziako Highland eskualdeko udalerri bat da, Ross eta Cromarty barrutian. Black Isle penintsularen mugan dago, Inverness udalerritik 20 kilometro mendebaldera eta Dingwall udalerritik 10 kilometro hegoaldera.

3.026 biztanle ditu.

## Kanpo estekak
Munlochy

**Munlochy**, , Eskoziako Highland eskualdeko udalerri bat da, Ross eta Cromarty barrutian. Munlochy badian dago (Ob Poll Lochaidh), Black Isle penintsulan.

## Kanpo estekak
Nethy Bridge

**Nethy Bridge**,  edota **Drochaid Neithich**, Eskoziako Highland eskualdeko udalerri bat da, Badenoch eta Strathspey barrutian.

## Kanpo estekak
Newtonmore

**Newtonmore**, , Eskoziako Highland eskualdeko udalerri bat da, Badenoch eta Strathspey barrutian. 982 biztanle ditu.

## Kanpo estekak
North Kessock

'***,  edo **Aiseag Cheasaig*') Eskoziako Highland eskualdeko udalerri bat da, Ross eta Cromarty barrutian. Black Isle penintsulan dago, Inverness udalerriaren iparraldean.

Bertan, izen berdineko Kessock zubia dago,

## Kanpo estekak
Raddery

'''''', , Eskoziako Highland eskualdeko udalerri txiki bat da, Ross eta Cromarty barrutian. Black Isle penintsulan dago.

## Kanpo estekak
Laggan (Badenoch)

**Laggan**, , Eskoziako Highland eskualdeko udalerri bat da, Badenoch eta Strathspey barrutian. Spey ibaiaren alboan dago, Newtonmore udalerritik 10 kilometro mendebaldera, eta Cairngorms Parke Nazionalaren barnean.

## Kanpo estekak
Ruthven (Badenoch)

**Ruthven**, , Eskoziako Highland eskualdeko udalerri bat da, Badenoch eta Strathspey barrutian. Kingussie udalerritik milia erdi hegoaldera dago, eta Inverness udalerritik 69 kilometro hegoaldera.

## Kanpo estekak
Achingills

'''''', Eskoziako Highland eskualdeko herri txiki bat da, Caithness barrutian. Thurso udalerriaren hego-ekialdean dago.

## Kanpo estekak
Achreamie

'''''', Eskoziako Highland eskualdeko herri txiki bat da, Caithness barrutian. Thurso udalerritik 9,7 kilometro mendebaldera dago, Dounreayko Zentral Nuklearretik bi milia baina gutxigora.

## Kanpo estekak
Caithness

**Caithness**, Eskoziako gaeleraz **Gallaibh**, Eskozieraz **Caitnes** eta Antzinako eskandinavieraz **Katanes**, Eskoziako Highland eskualdeko eremu bat da.

Eremu honetako udalerri nagusiak Wick eta Thurso dira.

## Kanpo estekak
Eric Hultén

**Oskar Eric Gunnar Hultén** (Halla, Suedia, 1894ko martxoaren 18a - 1981eko otsailaren 1a) botanikaria izan zen. Artikoa esploratu zuen XX. mendean, eta landare geografiari buruzko ikerketak argitaratu zituen.

Bere tesian Beringia izena sortu zuen, Eurasia eta Ipar Amerikaren artean azken glaziazioan egondako lur lehorreko zubia izendatzeko. 1945etik 1961era Suediako Historiako Naturaleko Museoan irakasle izan zen. 1953an Suediako Zientzien Errege Akademiako kide hautatu zuten.

Hultének ikerketa sakonak egin zituen Siberian eta Kamtxatkan zehar —bere emazte Elsie Hultén eta Sten Bergman eta René Malaise lagun zituela—, 1922an, bai eta Aleutiar uharteak eta Alaskan zehar ere, 1932an. Eskualde hartako milaka espezieren distribuzioari buruzko mapak argitaratu zituen.

1973an bere memoriak argitaratu zituen, *Men roligt har det varit* izenburuarekin («Baina dibertigarria izan da»).
Pascal Lissouba

**Pascal Lissouba** (Tsingidi, 1931ko azaroaren 15a - Perpinyà, 2020ko abuztuaren 24a) kongoar politikaria izan zen. Kongoko Errepublikako presidentea izan zen 1992-1997 bitartean. 

## Bizitza 
Nibolek etniako kidea zen. Nekazari ingeniaritza ikasi zuen Tunisian eta Frantzian, eta Parisen bukatu zuen biologiako doktoregoa. Erdialdeko Kongok 1960an independentzia lortu zuenean, hainbat kargu politiko izan zuen. Sozialdemokraziako Batasun Panafrikarraren buruzagi aukeratu zuten, eta 1992an lehendakaritzarako hauteskundeak irabazi zituen. Errepublikako lehendakaria izan zen 1997 arte. 1997an gerra zibila piztu zelarik Kongon, Denis Sassou-Nguesso lehendakari ohiaren indar armatuek agintaritzatik kendu zuten, eta erbestera alde egin behar izan zuen.

## Erreferentziak 
## Kanpo estekak
Beringia

**Beringia** Errusiako Lena ibaia eta Kanadako Mackenzie ibaiaren artean dagoen eskualde geografikoa da. Iparraldean Txuktxien itsasoarekin egiten du muga eta hegoaldean Kamtxatka penintsularen puntarekin. Bere barruan Txuktxien itsasoa, Bering itsasoa, Beringeko itsasartea, Errysiako Txukotka penintsula eta Kamtxatka eta Ameriketako Estatu Batuetako Alaska daude. Eskualdean Ipar Amerikako plakan eta Txerski mendilerroarren ekialdean dauden eremuak sartzen dira.

Historikoki lur-zubi bat eratzen zuen, mila bat kilometroko zabalerarekin bere gunerik zabalenean eta Columbia Britainiarra eta Albertak elkarrekin duten eremua baino zabalagoa zen, guztira 1.600.000 kilometro koadro inguru. Gaur egun Beringeko lur zubian ikusten den lehorreko puntu bakarrak Diomedes uharteak, Pribilof uharteak, San Laurendi uhartea eta Erregearen uhartea dira. Glaziazio garaietan Beringia, Siberia eta Txinako iparralde guztia bezala ez zegoen izotzen azpian, oso elur gutxi egiten zuelako. Belarrezko estepa handi bat zen eta Beringiako lur zubia ere bertan zegoen, bi kontinenteak batuz.

Uste da giza populazio txiki bat, agian milaka gutxi batzuk, Beringiara iritsi zirela Siberiako ekialdetik Azken Glaziar Maximoaren garaian eta, hortik, Amerika osora mugitu zirela. Orain dela 16.500 urte inguru azken glaziazioa bukatu aurretik Alaskatik aurrera joatea ekiditen zuten glaziarrak partzialki urtu ziren, baina uraren maila ez zen Beringia estaltzera iritsi orain dela 11.000 urte arte.

Europarren kolonizazioaren aurretik Beringian Yupik herriak bizi ziren, itsasartearen bi aldeetan. Kultura hau oraindik bertan aurki daiteke, beste batzuekin batera. 2012an Errusiak eta Ameriketako Estatu Batuek "Beringiar herentzia komunaren mugaz gaindiko eremu bat" ofizialki sortuko zutela esan zuten. Honek eremuan dauden parke natural ezberdinen arteko loturak erraztu eta bultzatuko ditu.

## Erreferentziak 
## Kanpo estekak
Achvarasdal

'''''', , Eskoziako Highland eskualdeko udalerri bat da, Caithness barrutian. Reay udalerritik 4,8 kilometro mendebaldera dago.

## Kanpo estekak
Reay

'''''', , Eskoziako Highland eskualdeko udalerri bat da, Caithness barrutian. Thurso udalerritik 19 kilometro mendebaldera dago eta Dounreay udalerritik 4,8 kilometro mendebaldera.

## Kanpo estekak
Ackergill

'''''', Eskoziako Highland eskualdeko Wick udalerriko kokaleku bat da, Caithness barrutian. Bertan, Ackergill dorrea dago.

## Kanpo estekak
Auckengill

'''''', Eskoziako Highland eskualdeko udalerri bat da. John o' Groats udalerritik 6 milia hegoaldera dago, eta Nybster herritik 0,5 milia iparraldera.

## Kanpo estekak
Berriedale (Highland)

**Berriedale**, , Eskoziako Highland eskualdeko udalerri txiki bat da, Caithness barrutiaren ipar-ekialdeko kostaldean. A9 errepidean dago, Helmsdale eta Lybster udalerrien artean.

## Kanpo estekak
Bilbster

'''''', Eskoziako Highland eskualdeko baserri giroko landa eremu bat da, Caithness barrutian. Watten udalerritik 3 kilometro ipar-mendebaldera dago, eta Wick udalerritik 8 kilometro hego-ekialdera.

## Kanpo estekak
Bower (Highland)

**Bower**, , Eskoziako Highland eskualdeko udalerri bat da, Caithness barrutian. Thurso udalerritik 10 miliatara eta Wick udalerritik 11 miliatara dago.

## Kanpo estekak
Brabsterdorran

**Brabsterdorran**, Eskoziako Highland eskualdeko eremu bat da, Bower parrokian, eta Caithness barrutian.

## Kanpo estekak
Achachork

'''''', , Eskoziako Highland eskualdeko udalerri txiki bat da, Skye eta Lochalsh barrutian. Skye uhartearen ekialdean dago, Portree udalerriaren iparraldean eta A855 errepidean.

## Kanpo estekak
The Thing (2011ko filma)

***The Thing***, ***The Thing: The Beginning*** edo ***The Thing Awakens*** (euskaraz *Gauza*, *Gauza: Hastapena* edo *Gauzaren Esnatzea*) 2011ko Matthijs van Heijningen Jr. herbeherear zinema zuzendariak zuzendutako beldurrezko film bat da. 1938ko John W. Campbell idazlearen *Who Goes There?* ("Nor doa hor?") eleberrian oinarritua dago. 1982ko John Carpenterrek zuzendutako *izenburu berdineko filmearen* egokitzapena da, era berean, film hura 1952ko Howard Hanksek zuzendutako *The Thing from Another World* ("Beste Munduko Gauza") filmaren berregokitzapena izan zen.

## Argumentua 
1982, Antartika. Film honetako kontakizuna John Carpenterrrek zuzendutako izenburu berdineko filmaren istorioa baina hiru egun lehenago jazotzen da. Kate Lloyd doktorea (Mary Elizabeth Winstead) eta bere laguntzaileak diren Davida Morris eta Adam Goodman (Eric Christian Olsen) Antartikako base batean dagoen norvegiar talde bati elkartuko zaie. Bertan, izotzetan, estralurtar izaki beldurgarri bat topatu eta taldekideak banan-banan erailtzen hasiko da.

## Aktoreak 
* Mary Elizabeth Winstead: Kate Lloyd doktorea
* Joel Edgerton: Sam Carter
* Ulrich Thomsen: Sander Halversen doktorea
* Adewale Akinnuoye-Agbaje: Derek Jameson
* Eric Christian Olsen: Adam Goodman
* Jonathan Walker: Colin
* Kim Bubbs: Juliette
* Stig Henrik Hoff: Peder
* Trond Espen Seim: Edvard Wolner
* Carsten Bjørnlund: Karl
* Jørgen Langhelle: Lars
* Jan Gunnar Røise: Olav
* Kristofer Hivju: Jonas
* Jo Adrian Haavind: Henrik

## Kanpo estekak 
* *The Thing* filmaren iragarkia ikusgai. Youtube.com 
* Webgune ofiziala 
* IMDBko fitxa irakurgai
Duthil

'''''', , Eskoziako Highland eskualdeko herri bat da, Badenoch eta Strathspey barrutian. Carrbridge udalerritik hurbil dago.

## Kanpo estekak
Get Out

***Get Out*** (euskaraz *Aldegin Ezazu*) 2017ko Jordan Peele estatubatuar zinema zuzendari, ekoizle eta gidoigilearen beldurrezko film bat da. Daniel Kaluuya, Allison Williams, Lil Rel Howery, Bradley Whitford, Caleb Landry Jones, Stephen Root eta Catherine Keener aktoreek antzeztu zuten.

2017ko urtarrilaren 24ean Sundanceko Zinemaldian estreinatu zen. 4,5 milioi dolarretako aurrekontua apalarekin, mundu osoko zinemetan 189 milioi dolarretako diru etekinak bereganatzea lortu zuen. Jatorrizko gidoi onenaren Oscar Saria jaso zuen.

## Argumentua 
Chris (Daniel Kaluuya) afroamerikar gazteak eta Rose (Allison Williams) neska zuriak osatutako bikotea, neskaren familiaren landetxea bisitatzera joan dira. Jada han daudela, Chris bertako biztanle beltz asko desagertu egin direla jabetuko da, eta laisterrera, bere onetatik ateratako eta Logan (LaKeith Stanfield) izeneko beste afroamerikar batek handik "aldegiteko" esaten dionean, leku hartan gauzatzen diren izugarrikeriez ohartuko da.

## Aktoreak 
* Daniel Kaluuya: Chris Washington
** Zailand Adams: Chris, 11 urterekin
* Allison Williams: Rose Armitage
* Bradley Whitford: Dean Armitage
* Catherine Keener: Missy Armitage
* Caleb Landry Jones: Jeremy Armitage
* Lil Rel Howery: Rod Williams
* Betty Gabriel: Georgina
* Marcus Henderson: Walter
* LaKeith Stanfield: Andre Hayworth / Logan King
* Stephen Root: Jim Hudson
* Erika Alexander: Latoya detektibea

## Kanpo estekak 
* *Get Out* filmaren IMDBko fitxa irakurgai. Youtube.com 
* IMDBko fitxa irakurgai 
* Webgune ofiziala
Armadale (Skye)

**Armadale**, , Eskoziako Highland eskualdeko udalerri bat da, Skye eta Lochalsh barrutian. Skye uhartearen hegoaldean dago, Sleat penintsulan. Sound of Sleat itsasartea, eta Morar eta Mallaig udalerrien gain dago.

Bertan, ferryen kaia dago.

## Kanpo estekak
Ashaig

'''''', , Eskoziako Highland eskualdeko udalerri txiki bat da, Skye eta Lochalsh barrutian. Skye uhartean dago, Upper Breakish eta Lower Breakish udalerrien alboan, eta Broadford udalerritik hurbil.

## Kanpo estekak
Bernisdale

'''''', , Eskoziako Highland eskualdeko udalerri txiki bat da, Skye eta Lochalsh barrutian. Skye uhartean dago.

## Kanpo estekak
Bornesketaig

'''''', , Eskoziako Highland eskualdeko baserri sakabanatuez osatutako etxalde bat da, Skye eta Lochalsh barrutian. Skye uhartearen iparraldean dago, Trotternish penintsulan.

## Kanpo estekak
Borrodale

'''''', , Eskoziako Highland eskualdeko herri txiki bat da, Skye eta Lochalsh barrutian. Skye uhartean dago, Duirinish parrokia eta penintsulan.

## Kanpo estekak
Borve (Skye)

**Borve**, , Eskoziako Highland eskualdeko baserri sakabanatuz osatutako herri bat da, Skye eta Lochalsh barrutian. Skye uhartean dago.

## Kanpo estekak
Bracadale

'''''', , Eskoziako Highland eskualdeko herri eta parrokia bat da, Skye eta Lochalsh barrutian. Skye uhartean dago, Portree udalerriaren hego-mendebaldean.

## Kanpo estekak
Borreraig

'''''', , Eskoziako Highland eskualdeko baserri sakabanatuz osatutako etxalde bat da, Dunvegan udalerrian, eta Skye eta Lochalsh barrutian. Skye uhartean dago, Duirinish penintsulan.

## Kanpo estekak
Brogaig

'''''', , Eskoziako Highland eskualdeko kostaldeko udalerri txiki bat da, Skye eta Lochalsh barrutian. Skye uhartearen iparraldean dago, Trotternish penintsulan, eta Staffin eta Stenscholl udalerrietatik hurbil.

## Kanpo estekak
Camastianavaig

'''''', , Eskoziako Highland eskualdeko udalerri bat da, Skye eta Lochalsh barrutian. Skye uhartean dago, Sound of Raasay itsasartearen kostaldean dago, Portree udalerritik 5 kilometro hego-ekialdera.

## Kanpo estekak
Camuscross

'''''', , Eskoziako Highland eskualdeko udalerri txiki bat da, Skye eta Lochalsh barrutian. Skye uhartearen hegoaldean dago, Sound of Sleat itsasertzearen mendebaldeko kostaldean, Isleornsay udalerria eta Ornsay uhartetik hurbil.

## Kanpo estekak
Drumfearn

'''''', , Eskoziako Highland eskualdeko baserriz osatutako herri bat da, Skye eta Lochalsh barrutian. Skye uhartean dago, Sleat penintsularen hasieran eta Loch Eishort aintziraren iturburuan.

## Kanpo estekak
Ardvasar

'''''', , Eskoziako Highland eskualdeko udalerri bat da, Skye eta Lochalsh barrutian. Skye uhartearen hegoaldean dago, Sleat penintsulan, Armadale udalerriaren hegoaldean, Mallaig udalerrira doan ferryaren kaia dagoen lekuan.

Armadale gaztelutik hurbil dago.

## Kanpo estekak
Aird of Sleat

'''''', , Eskoziako Highland eskualdeko udalerri bat da, Skye eta Lochalsh barrutian. Skye uhartearen hegoaldean dago, Sleat penintsularen muturrean, eta Ardvasar eta Armadale udalerrietatik 5 kilometro hego-ekialdera. Skye uharteko kokaleku hegoaldekoena da.

## Kanpo estekak
Ribeira Sacra

[thumb|[Ourenseko probintzian, Sileko Parada de Sil udaleko Cabezoas-eko begiratokitiko Ibaiko Kanoiaren bista.Katamaran turistikoak ibaia igotzen du Estevo Santuko ontziratzeko tokira hurbila den bihurgunean]]

**Ribeira Sacra**, Cabeko, Sileko eta Miñoko ibaietako erriberen arteko zonaldea da. Zonalde hau Lugoko probintziaren hegoaldean eta Ourenseko iparraldean kokatuta dago eta bere hiriburua Monforte de Lemos herria da.
[thumb|Ribas de Sileko A Cubela meandroa(Lugo).[A Cubela herrixkaren bista, eskuinean.]]
Ribeira Sacraren izena Erdi Arotik datorrela uste da, nahiz eta garai batean latinetik zuzenean zetorrela uste izan.

## Kanpo estekak
Neptunoren iturria (Erroma)

* Neptunoren iturria* () Erromako Piazza Navonan dagoen eskultura ezaguna da. Giacomo della Porta arkitektoaren lana da, 1574an egina, Benedikto XIV.a aita santuaren garaian. Estiloa neobarroko-neoklasizismokoa da. Piazza Navona oso enparantza barrokoa da; bertan beste bi iturri ikus daitezke: *Lau Ibaien Iturria* eta *Mairuren iturria*.

## Ezaugarriak 
Iturriak oinarrian piszina eliptiko handi bat du. Erdian Neptuno itsas lehoikin borrokatzen erakusten duen eskultura dugu. Neptunoren inguruan, lau puntu kardinaletan, lau nereida ikusten dira. Iturriaren beste puntuetan ihes egiten duten zaldien eskulturak ere ikus daitezke. Ikuspegiaren interpretazioa zera da: Neptunok itsas lehoiekin borrokatzen kaosa sortu du eta, horregatik, zaldiak, beldurtuta, alde egin dute; halaber, nereidak jainkoaren ondoan oso lasai gelditzen dira. Zaldiok hiru mende geroago jarri ziren monumentuan, XIX. mendean, hau da, jatorrizko iturrian ez zeuden; aldaketa hau Erromako Udalaren ekimena izan zen hiriko eskulturen artean lotura gehiago indartzeko.

Zaldiak ez ziren iturriak ezagutu zuen aldaketa bakarra. Aurretik Gian Lorenzo Bernini arkitektoak, Piazza Navonaren iturriaren egilea (*Lau ibaien iturria*), 1651an, iturriaren egitura aldatu zuen, bere simetria aldatuz.

## Galeria 

Image:Fontana del Nettuno Rome 2006.jpg
Image:Neptune Fontana del Nettuno Rome 2006.jpg
Image:Roma-fontana del nettuno.jpg
Image:Paolo Monti - Servizio fotografico - BEIC 6363926.jpg

## Erreferentziak 
## Ikus, gainera 
* *Lau Ibaien Iturria*
* Piazza Navona

## Kanpo estekak 
* :Piazza Navonaren inguruko informazioa.